**Ministru kabineta rīkojuma projekta „Grozījums Ministru kabineta 2020. gada 6. novembra rīkojumā Nr. 655 „Par ārkārtējās situācijas izsludināšanu”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekts paredz papildināt izņēmumu uzskaitījumu tām personu grupām, kuras ārkārtējās situācijas laikā publiskās iekštelpās, tai skaitā darbavietās, drīkst nelietot lietot mutes un deguna aizsegus, nosakot ka izņēmums ir attiecināms arī uz sportistiem (tai skaitā individuāli iekštelpu sporta norises vietu apmeklētājiem) sporta treniņu (nodarbību) un augstākā līmeņa sporta pasākumu laikā. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | Nepieciešamība atbilstoši sporta nozares specifikai steidzami papildināt izņēmumu uzskaitījumu tām personu grupām, kuras ārkārtējās situācijas laikā publiskās iekštelpās, tai skaitā darbavietās, drīkst nelietot lietot mutes un deguna aizsegus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta 2020. gada 1. decembra sēdē tika pieņemti Grozījumi Ministru kabineta 2020. gada 6. novembra rīkojumā Nr. 655 „Par ārkārtējās situācijas izsludināšanu”” (TA-2358), kas citstarp nosaka pienākumu (1.25. apakšpunkts par rīkojuma papildināšanu ar 5.43. apakšpunktu) sabiedriskajā transportā un publiskās iekštelpās, tai skaitā darbavietās, ja telpā atrodas vairāk par vienu personu, lietot mutes un deguna aizsegus, kā vienīgos izņēmumus paredzot:* profesionālus orķestrus un korus;
* izglītības apguves procesu, kas saistīts ar instrumenta spēles vai vokālās mākslas apgūšanu;
* elektronisko plašsaziņas līdzekļu darbiniekus un citos gadījumos, kad tiek nodrošināta tiešraides translācija vai notiek audiovizuālo darbu sagatavošana, ja tas nepieciešams pilnvērtīgai darba pienākumu veikšanai).

 Ņemot vērā sporta nozares specifiku, minētais izņēmumu uzskatījums būtu jāpapildina ar sportistiem (tai skaitā individuālu iekštelpu sporta norises vietu apmeklētājiem) sporta treniņu (nodarbību) un augstākā līmeņa sporta pasākumu (kas ārkārtējās laikā norisinās bez skatītājiem) laikā. Minēto sporta norišu laikā sportisti atrodas paaugstinātas fiziskas slodzes apstākļos, kā rezultātā notiek dabīgs svīšanas process, kas būtiski apgrūtina mutes un deguna aizsegu lietošanu, turklāt aizsega izmantošana sporta norišu laikā arī apgrūtina sportista elpošanu, kas paaugstinātas fiziskas slodzes apstākļos var radīt veselības riskus. Papildus norādāms, ka sporta treniņi (nodarbības) iekštelpās notiek individuāli vai viena sporta speciālista vadībā vienai personai, ievērojot divu metru distanci, kā arī vienai personai nodrošinot ne mazāk kā 15 m2 no apmeklētājiem pieejamās sporta norises vietas telpu platības, un telpu piepildījums nepārsniedz 20 % no maksimāli iespējamā cilvēku skaita, ko pieļauj telpas infrastruktūra. Tādejādi arī bez mutes un deguna aizsegu lietošanas tiek nodrošināta pietiekoši augstas drošības prasības. Atzīmējams, ka mutes un deguna aizsegs nebūs jālieto tikai sporta treniņa (nodarbības) un sacensību laikā, bet pirms un pēc tām mutes un deguna aizsega lietošanas pienākums saglabājas. Ievērojot minēto, Izglītības un zinātnes ministrija ir izstrādājusi attiecīgu Ministru kabineta rīkojuma projektu. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja Izglītības un zinātnes ministrija. Rīkojuma projekta izstrādes procesā notikušas konsultācijas ar Veselības ministriju. |
| 4. | Cita informācija | Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Rīkojuma projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rīkojuma projekts šo jomu neskar |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Rīkojuma šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Rīkojuma projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Slimību profilakses un kontroles centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošu institūciju un cilvēkresursu ietvaros. Projektā paredzētie pasākumi tiks nodrošināti piešķirto valsts budžeta līdzekļu ietvaros. Saistībā ar Projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Izglītības un zinātnes ministre Ilga Šuplinska

Severs 67047935

edgars.severs@izm.gov.lv